***A Gift from a Flower to a Garden*** er det femte albumet av den skotske visesangeren Donovan, og det første dobbeltalbumet hans i karrieren, samt en av de første plateboksene i rockemusikken. Det kom ut i USA i desember 1967 (Epic Records L2N-ER 6071 (monaural) / B2N-ER 171 (stereo)) og i Storbritannia den 16. april 1968 (Pye Records NPL 20000 (monaural) / NSPL 20000 (stereo)). I desember 1967 gav Epic Records også de to albumene fra *A Gift from a Flower to a Garden* ut som separate album i USA. Den første platen fikk navnet *Wear Your Love Like Heaven* og den andre *For Little Ones*.

Historie
--------

Etter å ha spilt inn *Mellow Yellow* fokuserte Donovan på å gi ut hitsingler. «Epistle to Dippy» nådde Topp 20 i februar 1967 og «There is a Mountain» (#11 US; #8 UK) fulgte i august. 

Med suksessen som disse singlene gav han, gikk Donovan i studio i oktober for å spille inn det neste albumet sitt. Dobbeltalbumet bestod av en side med elektrisk pop (*Wear Your Love Like Heaven*) og en annen med akustisk barnemusikk (*For Little Ones*). Den akustiske platen lar Donovan presentere en side av låtskrivingen sin en ikke hadde sett på hitsinglene. Det lar ham også vise styrken hans som gitarist og artist på en måte han ikke kunne med studiomusikere. 

Mens Mickie Most produserte singlene fra albumet («Wear Your Love Like Heaven» og «Oh Gosh»), og er kreditert som produsent på albumet, er det i virkeligheten Donovan som produserte det meste av sangene selv. 

«Mad John's Escape» ble skrevet for en venn av Donovan som rømte fra et mentalsykehus. Sangen handler om flykten til Mad John og eventyrene han opplevde. 

«Under the Greenwood Tree» ble opprinnelig skrevet av William Shakespeare, og satt til musikk av Donovan for Royal National Theatre, som planla å bruke sangen i et teaterstykke. Mot slutten av sangen synger Donovan «Will you, won't you... join the dance?» som en referanse til refrenget i «The Lobster Quadrille» i kapittel ti i Lewis Carroll-romanen *Alice's Adventures in Wonderland*.

«Epistle to Derroll» er dedikert til banjospilleren og sangeren Derroll Adams, som var en tidlig inspirasjonskilde for Donovan.

I teksten på plateomslaget skriver Donovan at han ønsket å lage to plater, en for den nåværende generasjonen, og en for den kommende. Han advarte også mot dopmisbruk. Flere av de tidligere innspillingene hans hadde både skjulte og åpenbare referanser til dopbruk (særlig marihuana og LSD, men etter utgivelsen av *Mellow Yellow*, hadde han både blitt arrestert og dømt for bruk av marihuana, og sett folk han kjente begynne med hardere narkotika (speed, heroin, kokain), og hvordan det ødela livet deres. Isteden fremmet Donovan meditasjon og andre teknikker i de nye sangene sine.

Sporliste
---------

### Wear Your Love Like Heaven (album 1)

Alle sanger er skrevet av Donovan Leitch, med mindre noe annet er oppført.

**Side én**
1. «Wear Your Love Like Heaven» - 02:27
2. «Mad John's Escape» - 02:20
3. «Skip-a-long Sam» - 02:26
4. «Sun» - 03:17
5. «There Was a Time» - 02:02

**Side to**
1. «Oh Gosh» - 01:48
2. «Little Boy in Corduroy» - 02:34
3. «Under the Greenwood Tree» (tekst av William Shakespeare, musikk av Donovan Leitch - 01:58
4. «The Land of Doesn't Have to Be» - 02:30
5. «Someone Singing» - 03:07

### For Little Ones (album 2)

Alle sanger er skrevet av Donovan Leitch. 

**Side én**
1. «Song of the Naturalist's Wife» - 02:47
2. «The Enchanted Gypsy» - 03:21
3. «Voyage into the Golden Screen» - 03:15
4. «Isle of Islay» - 02:24
5. «The Mandolin Man and His Secret» - 03:35
6. «Lay of the Last Tinker» - 01:49

**Side to**
1. «The Tinker and the Crab» - 02:55
2. «Widow with Shawl (A Portrait)» - 03:02
3. «The Lullaby of Spring» - 03:27
4. «The Magpie» - 01:31
5. «Starfish-on-the-Toast» - 02:45
6. «Epistle to Derroll» - 05:44

Eksterne lenker
---------------

* (en) *A Gift from a Flower to a Garden* på Discogs Rediger på Wikidata

* (en) *A Gift from a Flower to a Garden* på MusicBrainz Rediger på Wikidata

* (en) *A Gift from a Flower to a Garden* på Spotify Rediger på Wikidata

* (en) *A Gift from a Flower to a Garden* på AllMusic Rediger på Wikidata
* A Gift From A Flower To A Garden - Donovan Unofficial Site Arkivert 10. juli 2011 hos Wayback Machine.

  



|  |  |
| --- | --- |
| Oppslagsverk/autoritetsdata | MusicBrainz
 |